ОТЧЕТ ЗА ДЕЙНОСТТА ПРЕЗ 2023 Г.

 За НЧ,,Просвета–1944”, с. Черник изминалата 2023 година беше богата и изпълнена с разнообразни дейности и интересни събития.

 Читалищната библиотека продължи да изпълнява библиотечно – информационната си дейност и положи усилия за изпълнение на голяма част от заложените в плана задачи като: изнасяне на презентации за бележити дати и личности, уреждане на кътове, участие в Маратона на четенето, отбелязване Деня на библиотекаря, провеждане на конкурси и викторини. Проведена бе и ,,Вечер на поезията” в памет на местните поети Али Байрам, Ахмет Сютчю и Мешелиев.

 В момента библиотеката разполага с 5543 бр. книжни единици.

 Има увеличение в броя на ново записалите се читатели от 281 през 2022 г. на 301 през изминалата година. Заетите библиотечни документи са 1106. Общият брой посещения за заемане на библиотечни материали, онлайн обслужване, копирни услуги и организирани събития са 1890.

 През 2023 година за пореден път библиотеката участва в проект на МК по Програма ,,Българските библиотеки – съвременни центрове за четене и информираност” и беше одобрена за закупуване на нова литература на стойност 1218,18 лв.

 В областта на културната дейност първото проведено в читалището събити е на местно ниво беше посветено на мюсюлманските празници ,,Невруз” и Рамазан Байрам. Те бяха отбелязани с концертна програма , с участието на наши и на читалищни групи от общината. С богата концертна програма зарадвахме жителите и гостите на селото и на общоселския празник провеждащ се ежегодно на 6–ти май.

 По съвместна инициатива на читалище и кметство организирахме и уредихме благотворителен коледен базар. Подкрепа за осъществяването му

ни оказаха ОУ, ЦДГ и жители от селото. На 16–ти декември, тържествено бяха запалени светлините на коледната елха на голямо общоселско тържество с посрещане на Дядо Коледа и Снежанка, които раздадоха подаръци на децата. Новата 2024 г. беше посрещната на площадно тържество с музика, хора и празнична заря.

 През изминалата година танцовата формация на читалището ,,Балкански ритми” имаше многобройни участия в местни, общински, областни събития и фестивали, както и в международния фестивал в гр. Мойнеще в съседна Румъния. От всички участия те се прибираха удовлетворени и със спечелени награди.